EKSKLUSIEF: Lika Berning swanger | SARIE
Liefling Lika Berning is swanger met baba nommer drie! Sy en haar akteursman, Clyde Berning, gaan vir Hugo (5) en Jessi (1) 'n sussie gee.
Die "surprise bundle of joy" was nie deel van Lika en Clyde se beplanning nie. "Ons het besluit om nie meer as twee kinders te hê nie. Nie met dié dat ek en Clyde al twee vryskut-akteurs is nie," het Lika eksklusief aan SARIE.com gesê.
Tussen Clyde en haar twee seuns is Lika baie opgewonde en bly dat baba Berning nommer drie 'n dogter is.
Lika saam met haar liefkinders, Hugo en Jessi. FOTO Verskaf
"Ons het dit glad nie beplan nie. Maar ek voel so gebless. Ek gaan my dogter kry. Dit gaan balans bring tussen al die testosteroon. Soos dit nou is, het ek klaar drie seuns wat ek moet grootmaak."
Lika is vyf maande swanger en die baba word in Februarie gebore. Hulle het nog nie op 'n naam besluit nie. "Ons het 'n lys met name. Miskien gaan ons 'n familienaam kies."
Lika moes projekte van die hand wys omdat sy swanger is.
Foto geneem by Bistro Vine Parkhurst, 011 327 4558, www.bistrovine.co.za
Sy sê die vreugde van die nuweling is baie groter as fliekrolle, sy en Clyde kan nie wag vir al die lekker Kersfeeste wat voorlê nie.